《赠吴在野》
清代·成鹫

山僧亦是湖海客，年过半百头半白。出家未办草鞋钱，烟水百半参未得。

最羡先生两脚轻，朝返江南暮江北。从来富贵不足多，多君受福戢且那。

世途险巇山嵯峨，轻车熟道无轗轲。长江天堑汜与沱，扁舟破浪如轻梭。

大人行乐乐奈何，辎车百万牛马驮。还家寄傲深烟萝，笑我行脚空蹉跎。

愿随仙人张志和，钓竿诗卷青箬蓑。与君相伴终婆娑，胡为乎瞻风拨草徒波波。

作者简介：成鹫（1637－1722），清朝初年广东肇庆鼎湖山庆云寺僧。又名光鹫，字迹删，号东樵山人。俗姓方，名觊恺，字麟趾，番禺（今属广东省）人。出身书香仕宦世家。其为人豪放倜傥，诗文亦卓厉痛快，尽去雕饰，颇有似庄子处。沈德潜誉为诗僧第一。作品有《楞严直说》十卷、《鼎湖山志》八卷、《咸陟堂集》四十三卷、《金刚直说》一卷、《老子直说》二卷、《庄子内篇注》一卷等。